ועדת הכספים, כנסת 18, פרוטוקול מספר 55, 2009-06-21 11:20

משה גפני: אני פותח את ישיבת ועדת הכספים.

משה גפני: אנחנו דנים בצו מס ערך מוסף (שיעור המס על עסקה ועל יבוא טובין) (הוראת שעה), התשס"ט-2009 וצו מס ערך מוסף (שיעור המס על מלכ"רים ומוסדות כספיים) (הוראת שעה), התשס"ט-2009.

קריאה: לא, אין מלכ"רים.

משה גפני: אני מבקש לומר שלא צריכים הצבעה שלנו.

משה גפני: האוצר יכול להעלות את המע"מ והוא מבקש התייעצות.

משה גפני: אני מודיע לכם רבותיי אנשי משרד האוצר שיכול להיות שנסיים את ההתייעצות בישיבה אחת ויכול להיות שנרצה לקיים עוד ישיבה.

משה גפני: נראה במהלך הדיון.

משה גפני: זה שאני פותח את הדיון בעניין הזה, זה לא אומר שהסתיימה ההתייעצות.

משה גפני: יכול להיות שאני אבקש לקיים עוד דיון בנושא הזה כדי להשלים את ההתייעצות.

מיכל דויטש-הנר: העובדה שסעיף 3 לחוק מע"מ מכיל את אותו סעיף בגינו באים אליכם עם הצווים.

חיים אורון: זה מופיע בחוק ההסדרים.

מיכל דויטש-הנר: לא.

משה גפני: לא.

משה גפני: זה לא צריך אישור.

מיכל דויטש-הנר: הרישא של דבריך נכונה במובן ששר האוצר צריך לקיים היוועצות עם ועדת הכספים אבל מכוח סעיף 3 לחוק מע"מ, בשלו אנחנו מגיעים אליכם עם צווי שר אוצר – למשל סיגריות ובלו על דלק שדנתם בהם היום – ומבקשים את אישורכם לאחר פרסומם, גם הצווים הללו של העלאת שיעור המע"מ על עסקאות והעלאת שיעור של מס שכר ורווח על מוסדות כספיים בלבד, הצווים הללו נדרשים להעלות לדיון ולאישור במליאת הכנסת בתוך שבועיים.

מיכל דויטש-הנר: משמע, ברגע שאנחנו מסיימים, לאחר שתאמר שהסתיימה ההיוועצות, הצווים הללו צריכים להתפרסם ברשומות ובתוך שבועיים עם צריכים להתאשרר או להתבטל במליאת הכנסת מהטעם שתחילת תוקפם הוא ב-1 ביולי.

מיכל דויטש-הנר: אנחנו מבקשים שבמסגרת הזמן שנותר, אם וכאשר תסתיים ההיוועצות, שנספיק להגיע למליאת הכנסת בזמן לפני ה-1 ביולי.

משה גפני: התכוונתי לומר שאם ההיוועצות לא תסתיים, אנחנו לא דוחים את זה לעוד שבועיים.

מיכל דויטש-הנר: בסוף זה צריך לעלות למליאת הכנסת.

מיכל דויטש-הנר: אם זה לא מאושר במליאת הכנסת, זה לא קיים.

ענת מימון: אני רוצה להעיר לגבי הפרוצדורה.

ענת מימון: העלאת שיעור המע"מ לא נעשה בחקיקה אלא בצו של שר האוצר.

ענת מימון: זה מגיע אלינו רק בחובת היוועצות על פי החוק.

ענת מימון: חובת היוועצות, זה אומר שהוועדה צריכה לקיים דיון ולומר את דברה.

ענת מימון: שר האוצר יכול לאמץ את ההמלצה של הוועדה ויכול גם שלא לאמץ אותה.

ענת מימון: מרגע זה באמת הצו נחתם ועולה למליאה, שם יש את האפשרות להצביע בעד או נגד הצו.

יעקב אדרי: למעשה אפשר להביא את זה למליאה ולהמשיך להתייעץ אתנו.

ענת מימון: לא.

משה גפני: לא.

משה גפני: הוא לא יכול להביא למליאה בלי להתייעץ.

משה גפני: הוא לא צריך את האישור.

משה גפני: אתה יכול לומר שאתה מתנגד לזה בכל תוקף, ויתכן שגם נאמר את זה, אבל הוא לא חייב להתחשב בדעתנו.

משה גפני: המצב החוקי מובן.

יעקב אדרי: הוא גם מתייעץ לגבי המע"מ על הפירות והירקות?

משה גפני: לא.

משה גפני: זאת חקיקה.

מירי רגב: למה מתייחסת העלאת המע"מ הזאת?

משה גפני: הצו הזה מדבר על העלאת המע"מ הקיים.

משה גפני: אם אנחנו מדברים על מע"מ קיים והאוצר מבקש להעלות אותו באחוז אחד או לא חשוב בכמה, לא צריך אישור של ועדת הכספים.

משה גפני: קיימת חובת היוועצות עם הוועדה והוועדה לומר את דברה והשר יכול לקבל או לא לקבל.

משה גפני: הוא צריך לפרסם את זה ברשומות ולאשר את זה במליאת הכנסת.

שלי יחימוביץ': בהורדה הוא לא צריך.

בועז סופר: בדיוק אותו הדבר.

משה גפני: תגיד לי מתי אתם באים עם הורדה.

בועז סופר: חמש שנים הורדנו לאט לאט.

חיים אורון: ההבדל בין הצווים הוא שזאת חקיקת משנה ולכן היא נגמרת בוועדה.

חיים אורון: היות שזאת חקיקה ראשית, היא נגמרת במליאה.

משה גפני: בחוק רגיל אתה צריך לאשר את זה כאן.

חיים אורון: כמו בכל חוק אחר, השר יכול אחר כך, אם הוא לא קיבל בוועדה, ללכת למליאה ולהיות נגדך.

חיים אורון: הוא לא חייב אותך.

חיים אורון: הוא מאוד רוצה שתתמוך בו, אבל הוא לא חייב אותך.

חיים אורון: אין לך את הסמכות המוחלטת כאן אלא במליאה.

משה גפני: אתה צודק.

משה גפני: זה לא אותו דבר.

משה גפני: אני לא הולך להתווכח על העניין הזה משום שכאן אני לא מתכוון להצביע.

שלי יחימוביץ': עכשיו אנחנו מתחילים התייעצות?

משה גפני: התייעצות.

יהודה נסרדישי: יושב-ראש הוועדה, חבר הכנסת גפני, ביקש שאני אתן הבהרה מטעם עינה בישא כי יש לו הרבה טלפונים ואי-ודאויות בקשר לצו הזה.

משה גפני: אפילו אם הצו של המע"מ יעלה.

יהודה נסרדישי: כך שמו של הצו, אבל אנחנו לא מעלים בשלב זה.

מירי רגב: שאלת הבהרה.

מירי רגב: לגבי המלכ"רים, הבנתי שהוא לא חל, אבל מה קורה לגבי שאר המוצרים במשק?

משה גפני: הכל עולה באחוז.

שי חרמש: ה-15.5 הופך ל-16.5.

מירי רגב: מורידים במס הכנסה ומעלים את המע"מ.

מירי רגב: נותנים לעשירים ופוגעים בעניים.

מירי רגב: זאת המדיניות של האוצר.

שי חרמש: חבר הכנסת אורון העלה הצעה לדון על כל מכלול מקורות השימושים.

שי חרמש: זה חלק ממקורות השימושים.

שי חרמש: לא רוצים שיצברו מלאים, אבל אף אחד לא צובר מלאים.

שי חרמש: לכן אני מוכן לשלם את ה-300 מיליון אבל בואו נקיים דיון מסודר על המקורות ועל השימושים כי יש חלופות.

יהודה נסרדישי: אני מוכן להתייחס לזה.

יהודה נסרדישי: גם תפעולית אני חייב לעשות את זה ביום מסוים והיום המסוים הוא ה-1 ביולי.

יהודה נסרדישי: יש לי מקדמות ודיווחי מע"מ חד-חודשי ודו-חודשי.

יהודה נסרדישי: אם אני אעשה את זה באוגוסט, אני אצטרך לחתוך חודש וחודשיים.

יהודה נסרדישי: רוב האוכלוסיות שלנו הן בדיווחים דו-חודשיים ולכן אני חייב לעשות את המהלך הזה ב-1 ביולי.

בועז סופר: המשמעות של הדחייה היא 600 ולא 300.

יהודה נסרדישי: בדיוק.

יהודה נסרדישי: אני מאוד מודה לך אדוני.

משה גפני: תודה.

משה גפני: בועז סופר כאן.

רונית תירוש: אני רוצה להציע משהו.

רונית תירוש: אני לא יודעת אם ראש-הממשלה מודע לכל הגזרות.

רונית תירוש: הוא יצא בהצהרה גם לפני הבחירות שהוא הולך להוריד במסים אבל אנחנו רואים בשיטת הסלאמי שכל פעם המסים עולים, בין אם זה תחת כותרת של צו, שהוא בהתייעצות או לא בהתייעצות, ובין אם זה בחקיקה ראשית.

יעקב אדרי: זה לא ברור?

יעקב אדרי: זה ברור שהוא מעלה מסים.

רונית תירוש: לא ברור כלום.

רונית תירוש: יבוא ראש-הממשלה ויאמר שהוא שינה את המדיניות או שהוא יאמר שהוא לא שינה את המדיניות, ואם הוא לא שינה, שיראה מה קורה.

משה גפני: זאת אומרת, את מציעה להזמין את ראש-הממשלה לכאן.

רונית תירוש: כן.

משה גפני: אני אזמין אותו.

משה גפני: אני לא יודע אם הוא יבוא.

משה גפני: אם הוא לא יבוא, נקיים את הדיון בלעדיו.

רונית תירוש: שיצהיר על המדיניות הכלכלית שלו.

חיים אורון: עשה טובה, שחרר אותנו מההצגה הזאת.

רונית תירוש: למה?

משה גפני: אתה לא רוצה כאן את ראש-הממשלה?

רונית תירוש: אני מבקשת להזמין אותו.

חיים אורון: בסדר.

חיים אורון: כל אחד והתענוגות שלו.

אלכס מילר: רציתי לשאול בקשר לעמותות שהן לא מלכ"רים.

משה גפני: הוא הודיע לפרוטוקול.

משה גפני: אני ביקשתי ממנו.

בועז סופר: עמותה היא מלכ"ר.

בועז סופר: התשובה היא שאין העלאת מס שכר על עמותה.

אלכס מילר: ואם יש עמותות שהן לא מלכ"ר?

בועז סופר: אני לא יודע מה זאת עמותה שהיא לא מלכ"ר.

משה גפני: אין דבר כזה.

משה גפני: עמותה היא מוסד ללא כוונת רווח.

מיכל דויטש-הנר: מלכ"ר בחוק מע"מ הוא "המדינה, רשות מקומית, איגוד ערים, חבר בני אדם מאוגד או לא מאוגד שאין עיסוקו לשם קבלת רווחים ושאינו מוסד כספי, תאגיד שהוקם מכוח דין ואינו רשום כחברה, כאגודה שיתופית או כשותפות וקופת גמל".

משה גפני: מסתבר שלא רק אני קיבלתי אלא כנראה קיבלו גם חברים אחרים.

מיכל דויטש-הנר: הכל בגלל שם הצו.

משה גפני: אמר לי מישהו שהוא גם יועץ מס מוסמך ברגע שמעלים את המע"מ באופן אוטומטי.

בועז סופר: לא.

בועז סופר: זה פשוט לא נכון.

משה גפני: אני אמרתי לו את זה.

בועז סופר: יש איזו אמירה שלכאורה המס על שכר הוא מחצית משיעור המע"מ הרגיל.

בועז סופר: לא מני ולא מקצתי.

בועז סופר: אפשר להתקדם.

בועז סופר: עובדתית זה מה שהיה במשך כמעט 12 שנים, מ-1991 עד 2003, אבל אין לזה שום אחיזה.

אמנון כהן: מה יהיה סיכום הדיון עכשיו?

משה גפני: אמרתי.

משה גפני: או שנסיים בזה את חובת ההיוועצות או שאנחנו נקיים עוד דיון.

שלי יחימוביץ': הוא אמר שעוד דיון הוא יעשה כאשר נגיע גם למע"מ על פירות וירקות וגם לרפורמה במס.

משה גפני: לא.

משה גפני: לגבי הנושא הכללי.

שלי יחימוביץ': אני רוצה להיות כנה ולומר שבשעתו, כאשר הוארך הצו על הורדת מע"מ אני התנגדתי לו, כי חשבתי שבאופן ברור זה ייטיב עם מי שצורך מוצרים יקרים.

שלי יחימוביץ': זה מובן מאליו ואכן זה היטיב עם מי רוכש מכוניות יוקרה, זה היטיב עם מי רוכש מכשירים חשמליים יקרים ופחות היטיב עם מי שרוכש מוצרים זולים כמו לחם, חלב, תרופות ופירות וירקות.

שלי יחימוביץ': בכל זאת אני שואלת את עצמי גם עכשיו – אני לא מתנגדת להעלאה הזאת, אני חושבת שהיא במקומה – למה לא לעשות את זה דיפרנציאלי כפי שעד היום ירקות ופירות היו פטורים ממע"מ מסיבות שאני מקבלת אותן.

שלי יחימוביץ': למה לא להטיל את המע"מ הזה רק על מוצרי יוקרה למשל, רק על ג'יפים, רק על טלוויזיות LCD במחיר כזה וכזה.

שלי יחימוביץ': אין בזה יותר הגיון?

שלי יחימוביץ': זה לא יותר סוציאלי?

שלי יחימוביץ': וסליחה על השימוש במילה.

שלי יחימוביץ': למה לעשות את זה טוטאלי ולמה שזה יחול גם על מוצרי בסיס?

שלי יחימוביץ': כרגע אנחנו מקבלים הודעה שנחתם צו על העלאת מחירי הלחם בכמה וכמה אחוזים.

שלי יחימוביץ': הראו לי הודעה שיצאה ממשרד התעשייה.

בועז סופר: הורדה.

שלי יחימוביץ': העלאה.

בועז סופר: הורדה.

בועז סופר: מחירי הקמח ירדו.

שי חרמש: ירד מחיר החיטה.

משה גפני: אני אומר לך כיושב-ראש ועדת הכספים שאם יש צו שצריך אישור של ועדת הכספים על העלאת מחיר הלחם, אני מצביע נגד גם אם מוציאים אותי מראשות הוועדה.

חיים אורון: אין צו ואתה לא צריך להצביע.

משה גפני: זה משולל הגיון.

משה גפני: זה לא יכול להיות.

חיים אורון: אני יודע שזה ירד.

בועז סופר: ירד.

שי חרמש: יש גבול לביקורת שלנו על הממשלה.

שי חרמש: היא גם עושה דברים טובים.

שלי יחימוביץ': טעיתי.

חיים אורון: אני בטוח שלבועז סופר כבר נמאס לשמוע את מה שאני עומד לומר, אבל אין לי ברירה אלא להשמיע שוב את הדברים.

חיים אורון: אני נגד העלאת המס במע"מ באחוז אחד וזה מהטעם הפשוט.

חיים אורון: זה המס הכי רגרסיבי, לא נבחר בין הג'יפים לבין הירקות והפירות.

חיים אורון: אדם עם הכנסה של 5,000-6,000 שקלים, על רוב הוצאותיו יש מע"מ, אדם עם הכנסה של מעל 7,000 שקלים או 8,000 שקלים, אחוז מההוצאה שלו – שלא יגידו לי שהוא משלם יותר כסף כי בטח הוא משלם יותר כסף.

חיים אורון: כל פעם מסבירים לי שרגרסיבי ופרוגרסיבי הוא משלם יותר, אבל הוא לא משלם יותר – אחוז ההוצאה שלו, עליו אין מס כי לא את הכל הוא מוציא לצריכה וזה מס על צריכה.

חיים אורון: בועז, עד כאן אני צודק?

חיים אורון: כתבתם את זה אפילו בספר שלכם.

חיים אורון: זה לא בא בהחלטה כוללת.

חיים אורון: אני בטוח שאם היה כאן עוד שקף שהיה מראה גביית מס מהציבור, 9 מיליארד שקלים, הורדת מס מהציבור, 5.5 מיליארד שקלים, ה-9 מיליארד הם מסים מהסוג הזה, ה-5.5 מיליארד הם בהורדת שיעור המס בשוליים במס הכנסה.

חיים אורון: אז יש מגמה של 36 ובכלל נהיה בשיא עולמי הפוך.

שלי יחימוביץ': אם אנחנו משקללים את הרפורמה במס, את ה-6,2 מיליארד שהיינו אמורים לקבל ממנה מול כל העלאות המסים למיניהן, כמה אנחנו מקבלים?

בועז סופר: מה זה 6,2?

שלי יחימוביץ': 3.1 מיליארד לשנה, זה מה שייחסך אם הרפורמה במס ליחידים תיעצר ותוקפא פחות או יותר?

בועז סופר: לא.

שלי יחימוביץ': בלי מס חברות.

משה גפני: בועז יענה בסוף.

חיים אורון: אני אומר שהעובדה שאתה מעלה את זה בצורה כזאת היא בעצם חוסכת מאתנו את התמונה הקשה והתמונה הקשה, אם נקבל אותה על פי עשירונים, היא לא רק בירקות ופירות.

ענת מימון: כן.

חיים אורון: אפשר להגיש לו הסתייגויות?

ענת מימון: אפשר להגיש התנגדויות לאישור הצו.

ענת מימון: לא הסתייגויות.

חיים אורון: רק התנגדויות.

חיים אורון: או בעד או נגד.

משה גפני: אין דיון.

ענת מימון: יש דיון.

ענת מימון: הוועדה מצביעה על זה.

שלי יחימוביץ': יש דיון בהסתייגויות?

ענת מימון: אין הסתייגויות.

ענת מימון: זה מונח כצו.

שלי יחימוביץ': יש דיון בהתנגדויות?

משה גפני: כן.

ענת מימון: כן.

ענת מימון: כדיון.

חיים אורון: גם בדיון שהיה כאן על מע"מ על ירקות ופירות וגם בהקשר הזה, אני יודע שהוויכוח הזה הוא ויכוח מאוד קשה, אבל אני לא נמנע מלהעלות אותו פעם נוספת.

חיים אורון: זה נקרא מע"מ דיפרנציאלי.

חיים אורון: אני יודע שזה כמו להכניס צלם להיכל אבל מה לעשות, ההיכל כבר מלא צלמים וצריך לבחור איזה לא מכניסים כי אין מערכת מס נקייה לגמרי.

חיים אורון: אני מודה, אני מבין את ההתנגדות שלכם, שלך, המקצועית למס דיפרנציאלי בכלל ולמס על בלו לנהגי מוניות ששונה מנהגים שהם לא נהגי מוניות, איך לשמור על הדלק ובטח על המכונית.

חיים אורון: אבל אני לא רואה כרגע דרך אחרת להקטין את הרגרסיביות הנוראה של המע"מ אלא בשלב זה, אני לא יודע לכמה שנים, בדרך של מע"מ דיפרנציאלי.

חיים אורון: בכמה ישיבות אמרת שזה נכון, שהייתה צריכה להיות המגמה בה הלכו והיא הורדת המע"מ.

חיים אורון: עכשיו משנים כיוון ואומרים שזה רק לשנה וחצי אבל ניפגש בעוד שנה וחצי, מי שייפגש, ונראה אם יורידו אותו או שיאמרו שמאריכים את הוראת השעה לעוד שנה וחצי.

חיים אורון: אני יודע שזה פשוט לגעת בלוחות הברית.

חיים אורון: תעשו מע"מ דיפרנציאלי על מוצרי יסוד על פי ניסיון שקיים בהרבה ארצות.

חיים אורון: אני יודע שבאירופה המזרחית בורחים ממנה.

חיים אורון: את כל הנימוקים אנחנו כבר מכירים אבל לא ראיתי שארצות רציניות עוזבות את זה בעת הזאת.

חיים אורון: תאמרו שיש מע"מ על מוצרי יסוד, כולל ירקות ופירות, של 5-6 אחוזים, על כולם, תשאירו את המע"מ למעלה אותו הדבר, ואולי אפילו תעלו אותו באחוז כי בסך הכל אלה שמשלמים על חלב, על סוכר ועל קמח משלמים עכשיו מע"מ והם יחטפו עוד אחוז.

חיים אורון: אם תאמר לי שמה שאני מציע עכשיו יוצר משבר בהכנסות, הוא נגמר בגירעון של 2 מיליארד שקלים בשנה הזאת, תבצע את זה באופן מדורג, אבל לפחות תבטא איזושהי מגמה, איזושהי תפיסה.

מירי רגב: היא תהיה הרבה יותר כי זאת פרצה שקוראת לגנב.

שי חרמש: הפרצה קיימת בכל מקרה.

חיים אורון: למה אם מישהו יצטרך להביא חשבונית על 7 אחוזים תהיה לו פרצה?

חיים אורון: תהיה זליגה משוקולד לסוכר, אני יודע, כמו שיש היום זליגה בין ירקות ללא ירקות.

חיים אורון: הזליגה הזאת קיימת גם היום אבל בשיעורים יותר קטנים.

חיים אורון: אני לא אומר שזאת הצעה שהיא נקייה מפגמים.

חיים אורון: אני יכול להבין שמס אחד וברור הוא כאילו מבחינת הטכניקה הכי קל לכם, אבל מבחינת השאלה שרוצים להתמודד אתה כאן, זה לא כך.

חיים אורון: הבעיה היא לא ליצור את הפער בין הג'יפ לבין הסוכר, אלא הבעיה היא ליצור את הפער בין מי שמוציא את כל ההוצאה שלו על סוכר ועל קמח ועל אבקת חלב ועל חלב ועליו אתה מטיל עליו עכשיו מס של עוד אחוז אחד ועוד 16.5 אחוזים בעוד שבועיים, ובין תפיסה אחרת.

חיים אורון: אנחנו כל פעם נכנסים לפינה הזאת.

מירי רגב: אני חושבת שאנחנו כוועדה צריכים לבוא עם אמירה חד-משמעית שאומרת לא להעלאת מע"מ ולא להורדת מס הכנסה.

מירי רגב: אין מה לעשות, בסוף זאת מדיניות שמסייעת לעשירים ופוגעת בחלשים ובשכבות הביניים.

מירי רגב: אלה לא רק שכבות חלשות אלא גם שכבות הביניים.

מירי רגב: אנחנו כל הזמן מטילים עוד ועוד מע"מ על אותם אנשים שרוב הצריכה שלהם היא בארץ, הם לא חוסכים בחוץ לארץ, ושלא יאמרו באוצר שמעלים את המע"מ לחברות כי מה שעושות החברות זה שהן מוכות 10,000 שקלים ומשלמות פחות מס הכנסה ולא משלמות מע"מ.

רונית תירוש: היא לא במפלגה הנכונה.

מירי רגב: אני במפלגה הנכונה.

משה גפני: תדעי לך שהולך להיות יותר גרוע, גם לך, גם לו, גם לי.

שי חרמש: את הציון ניתן לך ביום ההצבעה על התקציב.

רונית תירוש: יש שתי גישות בכלכלה כאשר האחת היא סוציאל-דמוקרטית או הסוציאליסטית לצורך העניין והשנייה היא הקפיטליסטית ואת נמצאת במפלגה קפיטליסטית.

רונית תירוש: לכן אני חושבת שאת לא במפלגה הנכונה, ולא בגלל הממשלה שלך.

מירי רגב: אני לא חושבת שאנחנו מפלגה קפיטליסטית, אבל אנחנו עוד נדבר על זה.

רונית תירוש: אני רוצה לומר לחברת הכנסת רגב, אני משתדלת ללמוד את זה בשכל ישר, שההתנפלות – הייתי אומרת במידה מסוימת – הפופוליסטית הזאת על כל מה שהעשירים מרוויחים ולכן בואו נכה בהם שוב ושוב, אני רוצה להזכיר לעצמנו שאותו רובד עשיר מאפשר לנו גם צמיחה ומאפשר לנו העסקת עובדים.

רונית תירוש: הוא זה שבעצם מסבסד הרבה מאוד גם בחינוך וגם את האפשרות לתת עד היום פטור ממע"מ על פירות וירקות כי חשבנו שאלה מצרכים בסיסיים של החלשים ולא כך הוא.

רונית תירוש: אני רוצה לומר לך שהעסק מאוד מסובך ואני עוד לא גיבשתי את עמדתי.

רונית תירוש: כאשר אנחנו פוטרים אנשים מלשלם מע"מ, גם פוטרים אותם מלשלם מע"מ על אננס ועל כל הפירות הטרופיים שאת ואני אולי צורכים או אנשים כמונו, ויש אוכלוסייה חלשה שאפילו לא רואה את זה בסופרמרקטים שלה כי זה לא מגיע לאזורים הללו.

מירי רגב: יש לך דעה ולי יש דעה.

רונית תירוש: נורא קל לומר שאני בעד שלא יטילו מע"מ על פירות וירקות, אבל ככל שלומדים את הנושא הזה על מורכבותו, יש היבטים שצריך לתת עליהם את הדעת והחכמה היא להפעיל שיקול דעת.

רונית תירוש: יש לנו אחריות מאוד כתפה על הכתפיים גם אם לפעמים צריך לעמוד לפני ציבור שלם ולומר שאין לי אחות.

רונית תירוש: העסק מורכב.

רונית תירוש: ביבי רצה למצוא חן בעיני העשירים ואמר שנוריד את המסים לנוחי דנקר?

רונית תירוש: לא.

רונית תירוש: העשירים גם תורמים.

מירי רגב: אני לא בטוחה שהעשירים בכלל רוצים שיורידו להם את המס.

מירי רגב: למה למי שמרוויח 40 אלף שקלים צריך להוריד לו את המס?

רונית תירוש: הדיון הזה לא מקובל עלי.

רונית תירוש: חיכיתי שתסיימי את דבריך ועכשיו אני מדברת.

אמנון כהן: דיון בהשתתפות ראש-הממשלה.

שלי יחימוביץ': מחירי הלחם אכן עלו ב-3.25 אחוזים.

שלי יחימוביץ': זה באחריות שר התעשייה.

רונית תירוש: אני חושבת שזאת שערורייה.

אמנון כהן: לא התייעצו עם היושב-ראש?

שי חרמש: לא.

שי חרמש: השר חותם והוא לא צריך אותו.

משה גפני: לפני שבועז סופר משיב, אני רוצה לומר לכם מה אני מתכוון כשאני אומר סיום בחובת ההיוועצות עם הוועדה.

שי חרמש: חבל.

שי חרמש: ההצעה של חבר הכנסת אורון היא מערכתית.

שי חרמש: נראה את הכל ביחד.

משה גפני: נשמע את בועז סופר.

שלי יחימוביץ': חבר הכנסת אורון צודק.

שלי יחימוביץ': אנחנו כוועדת כספים צריכים לקבל - מעלים את זה על שקף אחד – נתונים לגבי כמה סך כל הפטור, כמה סך העלאות, כמה מס חברות וכולי.

משה גפני: בועז סופר אמור לענות על זה.

משה גפני: אנחנו נמצאים בתקופה שאתם טוענים שהיא תקופת חירום ולכן צריכות להתקבל החלטות שהן לא החלטות כלכליות ובמידה מסוימת הן אפילו לא מוסריות.

משה גפני: מדובר בהחלטות שלפעמים הן על גבול האי-מוסריות מבחינת הצדק בהן, אבל אין ברירה, המצב הוא חמור, וכאשר המצב הוא חמור, עושים דברים שהם דברים חמורים.

משה גפני: אני ממתין לתשובה זאת.

משה גפני: אני מבקש שהיא גם תהיה תשובה לא בדרג שלך אלא אני מבקש תשובה בדרג בכיר יותר ואולי אפילו בדרג של שר אוצר וראש-ממשלה.

משה גפני: אני הולך לקיים דיון בוועדה שהוא דיון משולב, גם על הנושא של ההפחתה במס הכנסה ובמקביל הדיון על המע"מ על פירות וירקות.

משה גפני: אני לא יודע מה פתאום התלבשנו דווקא על פירות וירקות.

משה גפני: עברתי אתמול עוד הפעם על דברים ויש שם דברים שהם קשים מאוד.

משה גפני: הדיון יהיה דיון משולב.

משה גפני: באותו יום אנחנו נצטרך לקבל החלטה גם על ההפחתה במס הכנסה ובמקביל לדון במע"מ.

משה גפני: לא נצטרך שקפים אלא זה יהיה כאן על השולחן.

משה גפני: הפחתה במס הכנסה, נעשה את החשבון מי מרוויח מזה, והעלאה של המע"מ על פירות וירקות.

שי חרמש: גם מס החברות.

משה גפני: כמובן.

משה גפני: אנחנו נעשה את זה ביחד.

משה גפני: לפני שאנחנו מסיימים את חובת ההיוועצות ולפני אנחנו מקבלים החלטה מה אנחנו אומרים לשר על בקשתו, אני רוצה לדעת מה תהיה העמדה שלכם מבחינת העניין הזה של הורדת הפטור ממס הכנסה.

משה גפני: ברגע שנקבל תשובה, הסתיימה חובת ההיוועצות ואני אומר את זה מחר לחברים.

משה גפני: תדעו שזה הולך להיות דיון משולב.

משה גפני: יהיה האחד ליד השני באותו יום, אולי אפילו באותו דיון, אולי אפילו באותן הצבעות.

משה גפני: אני לא יודע עוד.

משה גפני: אני לא מכיר כל כך את הטכניקה מכיוון שאני חדש בראשות ועדת הכספים, אבל אני מתכוון לעשות את זה יחד.

משה גפני: אנחנו, חברי הקואליציה, נעמוד מול העם ונצביע בעד הפחתה במס הכנסה ובעד העלאה של המע"מ על פירות וירקות.

משה גפני: נעמוד מול העם.

משה גפני: הגרפים של חבר הכנסת אורון לא מדברים לציבור שמצביע עבורנו.

משה גפני: מה שמדבר עבורו זאת ההצבעה ביום אחד על שני הדברים.

שלי יחימוביץ': אגב, צריכים להיות הגונים ולומר שבועז סופר לא קובע את המשך הרפורמה.

משה גפני: אני יודע.

משה גפני: הייתי יכול לספר לכם מה אומרים לי אנשי האוצר על כל מיני נושאים.

משה גפני: עמדתם היא מה שהם אומרים כאן בוועדה.

בועז סופר: אני אנסה בפן המאוד פורמלי אבל גם המקצועי למלא אחר חובת ההיוועצות ולענות על כל מה שאתם שאלתם ואמרתם.

בועז סופר: אני מבקש מעט סבלנות כי ברור שאתם לא תאהבו את מה שאני עומד לומר.

בועז סופר: צריך להסתכל על ההוצאה וכאשר מסתכלים על ההוצאה, מגלים שהמע"מ הוא קרוב מאוד להיות נייטרלי.

בועז סופר: זה בפן המהותי.

עיתונאי: האם ועדת הכספים יכולה לקבל החלטה לעצור את ההפחתה בלי שיש בקשה ממשרד האוצר?

חיים אורון: זה מופיע בחוק.

חיים אורון: ההפחתה מצויה בחוק.

חיים אורון: אם היא לא תקבל רוב, היא לא תהיה.

שלי יחימוביץ': הוצבע בוועדת הכספים, אבל אנחנו יכולים להצביע נגד.

שלי יחימוביץ': אנחנו יכולים להפיל את זה בוועדת הכספים.

רונית תירוש: זה לא קשור למה שבועז סופר מסביר.

משה גפני: בחוק ההסדרים שאנחנו צריכים לאשר כאן אנחנו צריכים לאשר כמה דברים.

משה גפני: אנחנו צריכים לאשר את ההפחתה במס הכנסה וזה מופיע בחוק ההסדרים.

משה גפני: אנחנו צריכים לאשר את ההעלאה או השתת מע"מ על פירות וירקות.

משה גפני: מה שאמרתי זה דבר מאוד פשוט, ששני הדברים יובאו ביחד אבל זה בחוק וצריך לאשר את זה כמו שמאשרים חוק אחר.

שלי יחימוביץ': נצביע על זה בהצבעה אחת?

משה גפני: לא.

משה גפני: אבל אנחנו נצביע מול עיני האומה.

שלי יחימוביץ': מגישים הסתייגות ומצביעים על ההסתייגות וההצעה הזאת יכולה ליפול כאן בוועדה, ואנחנו אכן נפיל אותה.

משה גפני: אני לא עושה מעצמי גיבור.

משה גפני: אני עוד לא יודע מה יהיה בקואליציה.

משה גפני: אל יתהלל חוגר כמפתח.

משה גפני: אני אעשה כמיטב יכולתי וכולנו צריכים לעשות אותו הדבר.

בועז סופר: לגבי הרגרסיביות, סוגיית המע"מ היא ממש בפרופורציה כמעט מלאה להתפלגות של ההוצאה ולכן זה לא כל כך רגרסיבי.

שלי יחימוביץ': זה לא כל כך הגיוני מה שאתה אומר.

שלי יחימוביץ': חבר הכנסת אורון אמר דבר מאוד פשוט.

שלי יחימוביץ': הוא אמר שאדם שהכנסתו נמוכה, מוציא את כל הכנסתו.

שלי יחימוביץ': אדם שהכנסתו גבוהה, לא מוציא את כל הכנסתו.

בועז סופר: הסברתי.

בועז סופר: אין ויכוח בין הנתונים.

בועז סופר: ההבדל היחידי הוא שחבר הכנסת אורון לוקח את ההתפלגות לפי הכנסה ואני לוקח את ההתפלגות לפי הוצאה.

בועז סופר: אני צודק?

חיים אורון: כן.

חיים אורון: היות שאמרתי שאתה צודק, אני רוצה להגן על הגישה שלי.

בועז סופר: לא תקפתי את הגישה שלך.

משה גפני: יש פה חברי כנסת שלא מיומנים בכל ורוצים לשמוע אותך ברצף.

בועז סופר: אני לא תקפתי אף גישה.

בועז סופר: אני רק טוען שמבחינתנו להתייחס להוצאה זה בסדר גמור וזה לגיטימי ולכן המע"מ הוא בסך הכל נייטרלי.

בועז סופר: עדיין אני אומר שאני גאה לומר שבסך הכל בשנים האחרונות הצלחנו לאורך זמן להוריד שלוש פעמים את שיעור המע"מ מ-18 ל-17, מ-17 ל-16.5 ומ-16.5 ל-15.

בועז סופר: דעתנו המקצועית שזה צריך להימשך וזה צריך להימשך משתי סיבות כאשר הראשונה היא נטל המע"מ או נטל המסים העקיפים שכולם מדברים עליו ועובדתית אנחנו בהחלט גבוהים, אבל כאן אני רוצה להתייחס למע"מ הדיפרנציאלי.

בועז סופר: בצר לנו נאלצנו לפנות גם להעלאות מסים.

בועז סופר: כמובן שאנחנו בראש ובראשונה מסתכלים על עיוותי המס לשיקול דעתנו כמובן, ותודה לחבר הכנסת גפני שדיבר על התקציב.

בועז סופר: אני לא מצליח להבין מה עניין פירות וירקות לעניין של הרגרסיביות מכיוון שהתקציב מלא בסוגיות שכנראה פשוט עוד לא שזפה עיניכם אותן.

בועז סופר: מע"מ על פירות וירקות, בסוף התהליך יכול להיות שאפילו אתם תחשבו שזאת הבעיה הכי קטנה כי אני יכול לדבר למשל על הקיצוץ הרוחבי.

בועז סופר: העלאת שיעור המע"מ הכללי בהתאם לצריכה של כל העשירונים, אני מקריא את המספרים הבאים: העשירון הראשון נפגע ב-31 שקלים.

בועז סופר: אני לא מזלזל, אבל אלה הם 31 שקלים.

בועז סופר: העשירון השני ב-47 שקלים, זה הולך וגדל כאשר בעשירון השמיני זה 105 שקלים, בעשירון התשיעי זה 115 שקלים ובעשירון העשירי זה 158 שקלים לחודש.

שלי יחימוביץ': אתה מגלה לנו את אמריקה?

שלי יחימוביץ': העשירים קונים יותר והעניים קונים פחות, ובכל זאת זה אחוז בטל בשישים ביחס להכנסה הפנויה של העשירים וכל הכנסתם הפנויה של העניים.

בועז סופר: הסיטואציה היא שבסופו של יום, כאשר באים ואומרים נבחן מה קרה למע"מ, בין אם זה פירות וירקות ובין אם זה מע"מ כללי – וזה כמובן לא אותו הדבר – אז אנחנו צריכים להסתכל מה קרה לפי העשירונים, על זה אין ויכוח, ואז לשאול את עצמנו את השאלה האם המדינה נתנה מענה או תיתן מענה.

בועז סופר: אני לא אכנס לדיון של הקצבאות ברשותכם, אני לא רוצה להיות שם, אבל זאת שאלה סופר ממוקדת והיא לגיטימית ואפשר להתווכח עליה.

בועז סופר: היא אומרת האם כאשר אנחנו מסתכלים על סיוע לשכבות החלשות, האם מע"מ על פירות וירקות או אי העלאת מע"מ הכללי, ואני מזכיר שאנחנו עושים את זה כהוראת שעה כי אנחנו לא אוהבים את העלאת המע"מ, האם זאת הדרך הנכונה וזה לגיטימי, אני ממש מצטער לומר, לשאול את השאלה.

שי חרמש: למי?

שי חרמש: זה 46 אחוזים.

בועז סופר: הפחתת מס הכנסה ליחידים בשנת המס 2010, אותו שלב אחרון, היא 3.1 מיליארד שקלים בשנת 2010, לא לשנה.

שלי יחימוביץ': וב-2009?

בועז סופר: זה כבר נעשה.

בועז סופר: זה היה 2.4 מיליארד.

שי חרמש: 5.5 מיליארד.

בועז סופר: מצד שני, עלתה התקרה של הביטוח הלאומי ולכן נטו ב-2010 – אני מוכרח לדבר במונחים שנתיים – הסכום הוא כ-2.5 מיליארד שקלים, כשאני לוקח חברות, יחידים ותקרת ביטוח לאומי.

שלי יחימוביץ': מה שאמרת לנו עכשיו זה יחידים.

שלי יחימוביץ': כמה זה החברות?

בועז סופר: עוד חצי מיליארד.

בועז סופר: אני מנכה מזה כמיליארד תקרת ביטוח לאומי, כך שהגעתי לנטו של 2.5 מיליארד שקלים.

בועז סופר: שוב, אני לא נותן ציונים.

בועז סופר: ביקשתם מספרים, עניתי.

שי חרמש: כמה הכל ביחד?

בועז סופר: לקחתי אתה דברים המרכזיים.

שלי יחימוביץ': אתה מנכה תקרת ביטוח לאומי ביחס להכנסה שעלתה בגלל הרפורמה במס?

בועז סופר: יש העלאת תקרת ביטוח לאומי לפי עשרה מהשכר הממוצע.

משה גפני: זה גם סעיף בחוק.

בועז סופר: תוספת הכנסות.

בועז סופר: לכן אני אומר שזה 3.6 מיליארד ואני מנכה מזה כמיליארד ולכן מדובר ב-2.6 מיליארד הורדה.

בועז סופר: אמנם הורדנו 3.1 אבל העלינו מיליארד.

בועז סופר: כאשר אנחנו מסתכלים על סוגיות כמו מע"מ דיפרנציאלי, ונורא נוח לי לענות על זה ואני ממש לא מתחמק, כל מדינות העולם נאבקות בסוגיית המע"מ הדיפרנציאלי.

בועז סופר: אין לנו בעיה להעביר לכם חומרים רבים על זה שהן מנסות, אבל מה לעשות, לא קל לשנות.

בועז סופר: באירופה או במקומות אחרים זה לא הרבה יותר קל מאשר במדינת ישראל.

שלי יחימוביץ': איפה יש מע"מ דיפרנציאלי?

בועז סופר: יש לא מעט מדינות באירופה.

בועז סופר: יש גם שמונה מדינות באירופה בהן המע"מ הוא כמו אצלנו, הוא אחיד.

בועז סופר: אין אחידות, אין תבנית שרצה לאורך כל הדרך.

בועז סופר: כלומר, יכול להיות מצב בו מדינה משיתה מע"מ אחיד, אבל על תיירות היא כן נותנת פטור, אבל על פירות וירקות לא.

משה גפני: אם אפשר, שיחלקו עוד הפעם לחברי הוועדה את החומר הנוגע בדבר.

בועז סופר: בסדר גמור.

בועז סופר: אני אעביר.

שלי יחימוביץ': למה?

שלי יחימוביץ': מע"מ על פירות וירקות הצלחתם להחריג.

בועז סופר: אמרתי אכיפה, לא החרגה.

בועז סופר: מע"מ על פירות וירקות הוחרג לא בגלל קמעונאים ולא בגלל פן חברתי אלא הוא הוחרג כי הייתה טענה שבשווקים לא ניתן יהיה לגבות ולאכוף.

בועז סופר: אני מזמין את כולכם ללכת לחנויות שמוכרות רק פירות וירקות או לחנויות מכולת.

בועז סופר: אתם מוזמנים לעשות קניית הדגמה.

בועז סופר: אני אומר את הדברים באחריות כי עשינו את זה.

בועז סופר: תעשו קניית הדגמה ותראו האם תחת הסעיף שמדובר בקמעונאי שמוכר פירות וירקות ומוכר עכשיו פסטה או מיץ לימון משומר, מה כתוב.

בועז סופר: כתוב דברי מכולת, כתוב H , כתוב כוכבית ולא כתוב מיץ לימון משומר.

בועז סופר: מאידך גיסא, תלכו לחנות מכולת – ושוב, אני אומר את הדברים באחריות ובזהירות – כתוב תחת פירות וירקות דברי מכולת.

בועז סופר: כשאת שואלת מה זה דברי מכולת, את מקבלת תשובה כנה, אלה פירות וירקות, אבל לך לא איכפת כי עשרה שקלים הם עשרה שקלים.

שלי יחימוביץ': אני קונה בשוק.

בועז סופר: בתבלינים מחייבים אותך במע"מ?

שלי יחימוביץ': אין לכם בעיה לעשות את זה למשל עם טלוויזיות פלזמה.

בועז סופר: זה לא משנה אפילו מוצר אחד בעינינו.

בועז סופר: עם פירות וירקות אנחנו חיים לאורך השנים.

שלי יחימוביץ': אין בעיה לעשות את זה על כלי רכב.

בועז סופר: בוודאי שיש לי בעיה לעשות את זה על כלי רכב.

שלי יחימוביץ': למה?

שלי יחימוביץ': הרי הוא לא מוכר גם קילו עגבניות יחד עם הרכב.

בועז סופר: נכון, אין ויכוח, אבל בהיבט הזה יש שני דברים.

בועז סופר: האחד, הפן הכלכלי, ודרך אגב, כל מדינות אירופה אומרות את הדבר הפשוט הבא.

בועז סופר: הגם שיש מע"מ דיפרנציאלי, זה בדרך כלל זמני וההשפעה של זה היא זניחה.

בועז סופר: זאת כלכלה פשוטה ולא בועז המציא את זה.

בועז סופר: מרגע שיש רנטה מסוימת, אני לא רוצה לומר גוזרים קופון כי לכאורה זה נשמע כאילו אני מטיל דופי במישהו, אבל אני לא מטיל דופי באף אחד.

בועז סופר: מרגע שאין מע"מ, חלק זה צרכנים אולי, חלק זה חקלאים, המון זה אולי מגזר סיטונאי, אם זה פירות וירקות, וכן הלאה וכן הלאה.

בועז סופר: מערכת האכיפה בעינינו, מבחינתנו, זה כמו לומר תפסיקו לאכוף.

בועז סופר: אני מאוד קיצוני אבל אני מאמין במה שאני אומר.

בועז סופר: לכן המע"מ הדיפרנציאלי בעינינו הוא פשוט לא על השולחן.

בועז סופר: לא יכול להיות שנלך למע"מ דיפרנציאלי.

שלי יחימוביץ': אני לא הבנתי למה זה בלתי אפשרי לאכיפה במוצרים מאוד מסומנים כמו כלי רכב.

שלי יחימוביץ': הסברת לי לגבי המכולת, והבנתי.

בועז סופר: אתם מדברים על מוצרי מזון ומוצרי מזון לא נמכרים בסוכנות רכב.

קריאה: לא, אנחנו מדברים על מע"מ באופן כללי.

משה גפני: לצורך חובת ההיוועצות, אני השתכנעתי.

משה גפני: אפילו אני הבנתי מה אמרת, קל וחומר אל חברי הוועדה ששמעו אותך.

משה גפני: תקן אותי אם אני טועה, אבל הבנתי שאתם הולכים על העלאת המע"מ עכשיו וזה נושא הדיון, עם כל הכבוד לכל הדברים מסביב שאתה מחכים אותנו בהם כל הזמן.

בועז סופר: נשאלתי.

משה גפני: מצוין.

משה גפני: ביקשתי תשובה וקיבלנו תשובה.

משה גפני: אתה נגד העלאת המע"מ.

משה גפני: נקודה.

משה גפני: אמרת וזה בסדר.

משה גפני: אתה רוצה שיפחיתו כמו שהייתה המגמה כל הזמן אלא שיש בעיה קשה, חסרים לנו מיליארדי שקלים בהכנסות המדינה ולכן אנחנו עושים מה שכלכלית לא טוב.

משה גפני: תקן אותי אם אני טועה.

בועז סופר: אין לי במה לתקן אותך.

משה גפני: אחרי שהתייעצתי גם עם עצמי, אני חוזר על השאלה, ואני מתאר לעצמי שכל אחד מחברי הוועדה ירצה לדעת כדי להשלים את ההיוועצות שלו ושלנו כקולקטיב, האם לעת הזאת, שהמצב הוא קשה, שעושים כאלה פעולות קשות שהן נגד הנושא הכלכלי של עמדת משרד האוצר, שזה פוגע באזרחים, האם לא נכון הדבר לעת הזאת לעשות דברים שאפילו אם הם נכונים כלכלית לדעת מישהו – וזה יכול להיות ראש-הממשלה, יכול להיות שר האוצר או לא חשוב מי – הם עוזרים לאנשים שהם במעמד יותר גבוה מבחינה כלכלית מאשר אלה שנפגעים כתוצאה מזה.

בועז סופר: ברשות

בועז סופר: כם, אני רוצה לומר, כדי להעשיר אתכם באינפורמציה, למרות שאתה לא מבקש תשובה.

בועז סופר: אני מוכן לענות.

משה גפני: לך יש תשובה?

חיים אורון: אתה לא הבנת שהוא דיבר רבע שעה ולא הזכיר מס הכנסה אפילו פעם אחת.

משה גפני: אל תענה.

משה גפני: אני רוצה תשובה מראש-הממשלה או משר האוצר.

בועז סופר: ברשותכם, לגבי הפחתת מסי הכנסה.

בועז סופר: נורא חשוב לי שתבינו שלא מדובר בשני העשירונים העליונים.

בועז סופר: העשירון העשירי נהנה מ-59 שקלים אבל דווקא בעשירון התשיעי נהנים יותר, ב-67 שקלים, בעשירון השמיני הם נהנים ב-56 שקלים וזה הולך ויורד כאשר רק שלושה עשירונים התחתונים לא מקבלים מאומה.

מירי רגב: הם צריכים לשלם על זה שהם עניים.

בועז סופר: חלילה, התכוונתי לומר שהם נהנים מההפחתה.

רונית תירוש: זה בדיוק סיפור השמיכה, איפה למשוך אותה, היא קצרה וכולי.

רונית תירוש: אי אפשר לאכול את העוגה ולהשאיר אותה שלמה.

רונית תירוש: ככל שהבנתי מההסבר של בועז מדוע לא ניתן לעבור לשיטה דיפרנציאלית שתמיד היא ראויה בעיניי, כי היא מראה על שיקול דעת, על רגישות חברתית ומתייחסים אחרת לשכבות אוכלוסייה שונות.

רונית תירוש: אם אני מבינה נכון, מעבר לבעיית האכיפה והבקרה, יש פה מקום שפותח פרצות.

רונית תירוש: אני יכולה לתקתק במכונת חישוב שלי סעיף אחר שהוא כן פטור ולמצוא כל מיני פטנטים, ואנחנו היהודים ידועים בכך.

רונית תירוש: יש לנו מכשיר שהומצא וחוקק וזה מס הכנסה שלילי וקצבאות.

רונית תירוש: את הקצבאות אני שמה בצד כי זה אולי יעודד דברים אחרים לא טובים, אבל דרך המכשיר של מס הכנסה שלילי, האם לא היה נכון שככל שאנחנו שופכים תינוק עם המים ופוגעים באוכלוסיות החלשות לשנות שם את המשתנים בנוסחה של אותו מס הכנסה שלילי ולתת איזשהו פיצוי לשכבות שנפגעות כתוצאה מכל גזרה שאנחנו עושים מפה צפונה?

יעקב אדרי: איזה פיצוי?

יעקב אדרי: הפיצוי שהם הציעו הוא מגוחך.

רונית תירוש: אני שואלת מבחינה עקרונית.

בועז סופר: אני אענה ברמה העקרונית-עובדתית.

בועז סופר: שוב, אני לא נותנת ציונים אלא אני מדבר על גישה.

בועז סופר: אנחנו רוצים להחיל את מס הכנסה בכל הארץ והחל משנת 2011 הוא יוחל.

בועז סופר: כרגע זה לא מוחל אך ורק משיקולים תקציביים.

רונית תירוש: אז זה אפשרי.

משה גפני: כפי שאמרתי, אני רוצה תשובה - כדי להשלים את חובת ההיוועצות – לגבי הנושא של הפטור ממס הכנסה.

משה גפני: אומר לי בועז סופר ואומרת לי מיכל הנר-דויטש שאם אנחנו דוחים את זה בעוד יום, אנחנו פשוט מריצים אותם.

משה גפני: לא השרים ירוצו אלא הם ירוצו.

מיכל דויטש-הנר: שני הצווים יגיעו למרות שהשני הוא ללא חובת היוועצות אבל גם הוא מגיע למליאה.

משה גפני: המס על מוסדות פיננסיים.

רונית תירוש: אולי תאמר לראש-הממשלה שגם בתוך סיעתו שלו יש לו אופוזיציה.

משה גפני: בניגוד למה שמנסים לעשות כאן בכנסת בימים האחרונים, אני לא מתערב בתוך מפלגות אחרות וגם את לא רוצה שיתערבו במפלגה שלך.

חיים אורון: אין לך מושג כמה אתה טועה במה שאמרת.

משה גפני: לאור הבקשה שלכם אני מסיים את חובת ההיוועצות בכפוף להתחייבות שלכם לקבל תשובה מראש-הממשלה כדי שנדע שכאן הולך להיות דיון אמיתי.

משה גפני: אני לא הגבלתי בזמן ואני חושב שהדיונים יהיו חייבים להיות דיונים אמיתיים ורציניים עם כל מגבלת הזמן.

משה גפני: תודה רבה.